CELEX: C2007/042/08
Language: fi
Date: 2007-02-24 00:00:00
Title: Asia C-208/05: Yhteisöjen tuomioistuimen tuomio (toinen jaosto) 11.1.2007 (Sozialgericht Berlinin (Saksa) esittämä ennakkoratkaisupyyntö) — Innovative Technology Center GmbH (ITC) v. Bundesagentur für Arbeit (Työntekijöiden vapaa liikkuvuus — Palvelujen tarjoamisen vapaus — Kansallinen lainsäädäntö — Jäsenvaltio maksaa työnvälityksestä yksityiselle työnvälitystoimistolle suoritettavan palkkion — Kyseisessä jäsenvaltiossa pakollisen sosiaalivakuutuksen alaisuuteen kuuluva työ — Rajoitus — Perustelut — Suhteellisuusperiaate)

24.2.2007   
            
            
               FI
            
            
               Euroopan unionin virallinen lehti
            
            
               C 42/5
            
         Yhteisöjen tuomioistuimen tuomio (toinen jaosto) 11.1.2007 (Sozialgericht Berlinin (Saksa) esittämä ennakkoratkaisupyyntö) — Innovative Technology Center GmbH (ITC) v. Bundesagentur für Arbeit
   (Asia C-208/05) (1)
   
   (Työntekijöiden vapaa liikkuvuus - Palvelujen tarjoamisen vapaus - Kansallinen lainsäädäntö - Jäsenvaltio maksaa työnvälityksestä yksityiselle työnvälitystoimistolle suoritettavan palkkion - Kyseisessä jäsenvaltiossa pakollisen sosiaalivakuutuksen alaisuuteen kuuluva työ - Rajoitus - Perustelut - Suhteellisuusperiaate)
   (2007/C 42/08)
   Oikeudenkäyntikieli: saksa
   Ennakkoratkaisua pyytänyt tuomioistuin
   Sozialgericht Berlin
   Pääasian asianosaiset
   
      Kantaja: Innovative Technology Center GmbH (ITC)
   
      Vastaaja: Bundesagentur für Arbeit
   Oikeudenkäynnin kohde
   Ennakkoratkaisupyyntö — Sozialgericht Berlin — EY 18, EY 39, EY 49, EY 50 ja EY 87 artiklan sekä työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68 (EYVL L257, s. 2) 3 ja 7 artiklan tulkinta — Kansallinen lainsäädäntö, jossa säädetään tuista yksityisille työnvälitysyrityksille, jos työnhakija tekee työsopimuksen, jonka perusteella hänet liitetään sosiaaliturvajärjestelmään — Tuen ulkopuolelle jääminen, jos työsopimus tehdään toisen jäsenvaltion alueelle sijoittautuneen työnantajan kanssa
   Tuomiolauselma
   
               1)
            
            
               EY 39, EY 49 ja EY 50 artiklan vastaisena on pidettävä Saksan sosiaaliturvalain III osan 421 g §:n 1 momentin toisen virkkeen kaltaista kansallista lainsäädäntöä, jossa säädetään, että edellytyksenä sille, että jäsenvaltio maksaa yksityiselle työnvälitystoimistolle palkkion, joka työnhakijan olisi maksettava tälle toimistolle työtä saatuaan, on se, että tuon välittäjän löytämä työ kuuluu pakollisen sosiaalivakuutuksen alaisuuteen kyseisen valtion alueella.
            
         
               2)
            
            
               Kansallisen tuomioistuimen tehtävänä on sille kansallisessa oikeudessa annetun harkintavallan rajoissa tulkita ja soveltaa valtionsisäisiä oikeussääntöjä siten, että tulkinta ja soveltaminen ovat sopusoinnussa yhteisön oikeudessa asetettujen vaatimusten kanssa, ja jollei tällainen yhteisön oikeuden mukainen soveltaminen ole mahdollista, silloin kun kyse on EY:n perustamissopimuksen määräyksistä, joilla annetaan yksityisille oikeuksia, joihin he voivat vedota tuomioistuimessa ja joita kansallisten tuomioistuinten on suojattava, sillä on velvollisuus jättää kaikki kyseisten määräysten vastaiset kansalliset oikeussäännöt soveltamatta.
            
         
      (1)  EUVL C 171, 9.7.2005.